โปเตโต้

**โปเตโต้** () เป็นวงดนตรีร็อกสัญชาติไทยสังกัดจีนี่ เรคคอร์ด เป็นวงดนตรีที่ได้รับความนิยมสูงมากในหมู่วัยรุ่นไทยในปัจจุบัน มีผลงานเพลงออกมาหลายอัลบั้ม เคยยุบวงไปครั้งหนึ่งเมื่ออดีตนักร้องนำคือ ปีย์ชนิตถ์ อ้นอารี (ปีย์) (ได้เสียชีวิต) สุวาทิน วัฒนวิทูกูร (บ๋อม) จึงได้ตั้งวงขึ้นมาใหม่ โดย พัฒน์ชัย ภักดีสู่สุข (ปั๊ป) ได้ขึ้นมาเป็นนักร้องนำอย่างเต็มตัว และผลิตผลงานเพลงออกมาจนมีชื่อเสียงในปัจจุบัน

## ประวัติ
### (พ.ศ. 2543–2544 ก่อตั้งวงและอัลบั้มแรก ''โปเตโต้)''
โปเตโต้เริ่มต้นขึ้นที่โน้ต ปีย์ และบ๋อม มีโอกาสร่วมงานกันครั้งแรกในการถ่ายโฆษณาโค้ก ด้วยเข้าตาเหล่าทีมงาน จึงได้เข้ามาสกรีนเทสต์ ที่แกรมมี่ฯ โดยปีย์เป็นนักร้องนำ แต่ก็ยังขาดมือเบส จึงต้องทำการคัดเลือกนักดนตรีในตำแหน่งนี้กันอีกรอบ โดยอรนุช ตั้งเดชาวุฒิ (นุช) เป็นมือเบสหญิงที่เข้ามาคัดเลือกในครั้งนั้น ฝีมือของเธอถูกใจทั้งทีมงานและสมาชิกในวง นุชจึงกลายเป็นสมาชิกคนที่ 4 ในที่สุด และสมาชิกคนสุดท้ายของวงในช่วงนั้นก็คือ ปั๊ป

อัลบั้มแรกของวงโปเตโต้มีชื่อเดียวกับวง ปรากฏตัวเมื่อปี พ.ศ. 2544 เน้นที่ลักษณะโดดเด่นคือ ความมันส์และตรงไปตรงมา มีเพลงที่ได้รับความนิยมอย่าง "เร็วมาก" และ "ทำนองที่หายไป" ทำให้ชื่อของโปเตโต้เป็นที่รู้จักของวัยรุ่นไทยอย่างรวดเร็ว ในขณะที่ "เธอไปกับใคร" ก็กลายเป็นอีกเพลงที่ได้รับความนิยมในทันทีที่ถูกเปิดทางวิทยุ หลังจากเสร็จสิ้นการทำงานเพลงชุดแรก นุช มือเบสซึ่งมีความจำเป็นในเรื่องการเรียน จึงขอลาออกจากวงไปเรียนต่อต่างประเทศ

### (พ.ศ. 2545–2546 อัลบั้ม ''โก...ออน'' และการเสียชีวิตของ ปีย์)
ระหว่างการอัดอัลบั้มที่สองอยู่นั้น ปีย์ นักร้องนำและมือกีตาร์ ได้เสียชีวิตเมื่อวันที่ 3 ตุลาคม พ.ศ. 2545 แต่ก่อนที่ปีย์จะเสียชีวิต ก็ได้เริ่มทำผลงานอัลบั้มชุดที่ 2 ชื่อ *โก...ออน* (Go...On) ไปแล้วถึง 3 เพลง ได้แก่ เพลง "น้ำหอม" ที่ปีย์ได้อัดและร้องไว้จนเสร็จเรียบร้อยแล้ว และเพลง "ไม่ให้เธอไป" ซึ่งปีย์ได้แต่งทำนองไว้ ส่วนเพลง "กล้าพอไหม" ได้ถูกเรียบเรียงใหม่ หลังจากที่ปีย์เสียชีวิตนั้น ทำให้วงได้หยุดชะงักลง ซึ่งต่อมาเพลงทั้งสามเพลงที่ได้รับการโปรโมทนั้นได้รับความนิยมอย่างสูงในหมู่วัยรุ่น และในขณะที่ปั๊ป บ๋อม และโน้ต ยังรักที่จะอยากเล่นดนตรีต่อไป ทั้งสามจึงตัดสินใจกลับมารวมวงอีกครั้งในปี พ.ศ. 2546 และเดินหน้าทำงานเพลง เพื่อสานต่อความฝันของพวกเขาและปีย์ โดยการหาสมาชิกเพิ่มเติม โน้ตจึงได้ชักชวน "โอม" มาเป็นมือเบส ซึ่งเคยเรียนอยู่ที่เดียวกันและเล่นดนตรีมาด้วยกัน ส่วนบ๋อมได้ติดต่อ "วิน" มือกีตาร์ ที่เคยเรียนดนตรีและร่วมแสดงดนตรีงานโรงเรียนมาด้วยกัน เข้ามาเป็นสมาชิกเสริมคนสุดท้ายของวง จาก 3 เพลงแรกที่ทำค้างไว้ พวกเขานำมาสานต่อทิศทางของดนตรีให้ชัดเจนขึ้น ด้วยความต้องการเสียงดนตรีสด หนักแน่น แต่ผสมผสานความนุ่มนวลของเมโลดี้ และด้วยเสน่ห์เสียงของกีตาร์อะคูสติก

### (พ.ศ. 2556–2562 ออกอัลบั้ม ''ชุดที่เจ็ด)''
ปี พ.ศ. 2556 ทางวงได้ปล่อยซิงเกิล "ระหว่างทาง" ออกสู่คนฟังเป็นครั้งแรก และไม่นานก็ได้ปล่อยซิงเกิลฮิตอย่าง "ฮู้ฮู" และ "กี่พรุ่งนี้"ประสบความสำเร็จอย่างดี

ปี พ.ศ. 2558 ได้ออกซิงเกิลฮิต อย่าง "สมดุล" "ทิ้งไว้กลางทาง"  และ "รอย" โดยเวลานี้เป็นช่วงที่วงโปเตโต้กลับมาประสบความสำเร็จแบบถล่มทลาย โดยเฉพาะอย่างยิ่งกับเพลง "ทิ้งไว้กลางทาง" ซึ่งมียอดชมในยูทูปเกิน 100 ล้านวิวของผู้ชม

ปี พ.ศ. 2559 ได้ออกซิงเกิลฮิต "ตัวปลอม" มี 2 เวอร์ชัน สไตล์ โปเตโต้และลุลา

ปี พ.ศ. 2560 ได้ออกซิงเกิลฮิต "เธอทำให้ได้รู้" ร้องคู่กับ สหรัถ สังคปรีชา และ "ทุกด้านทุกมุม" โดยเพลงนี้ได้ร้องคู่กับ พงษ์สิทธิ์ คำภีร์

ปี พ.ศ. 2562 ได้ออกซิงเกิลฮิต "ยังคง"

### (พ.ศ. 2564  ออกอัลบั้ม ''Friends ชุดที่ 8)''
วันที่ 20 พฤศจิกายน พ.ศ. 2564 โปเตโต้ออกซิงเกิล "ทำนองที่มีเธอ" ซิงเกิลแรกในอัลบั้มที่ 8 *Friends* ซึ่งซิงเกิลนี้เป็นส่วนหนึ่งของกิจกรรม *เนื้อติดมัน* ที่เปิดโอกาสให้แฟนเพลงร่วมส่งเนื้อเพลง ในอัลบั้มนี้ยังมีการเปิดตัว อั้ม - เกียรติยศ มาลาทอง มือคีย์บอร์ด ในฐานะสมาชิกคนที่ 5 ของวงอย่างเป็นทางการ โดยเป็นมือคีย์บอร์ดคนแรกนับตั้งแต่ก่อตั้งวงโปเตโต้ 

## สมาชิก
;

### สมาชิกปัจจุบัน
* พัฒน์ชัย ภักดีสู่สุข (ปั๊ป) — ร้องนำ, กีตาร์ (ริทึ่ม), หัวหน้าวง (พ.ศ. 2544–2545, พ.ศ. 2546–ปัจจุบัน) (นักร้องนำคนที่ 2 รุ่นที่ 1 ปี พ.ศ. 2544 - 2545) - (นักร้องนำคนที่ 2 รุ่นที่ 2 ปี พ.ศ. 2546–ปัจจุบัน) - (มือกีตาร์ริทึ่มคนที่ 1 รุ่นที่ 1 ปี พ.ศ. 2544 - 2545, มือกีตาร์ริทึ่มคนที่ 2 หรือ คนที่ 3 รุ่นที่ 2 ปี พ.ศ. 2547–ปัจจุบัน) - (หัวหน้าวงคนที่ 2 หรือ รุ่นที่ 3 ปี พ.ศ. 2551–ปัจจุบัน) เกิด 2 พฤศจิกายน พ.ศ. 2524 ที่ อำเภอสันกำแพง จังหวัดเชียงใหม่
* ปิยวัฒน์ อนุกูร (โอม) — กีตาร์เบส, ร้องประสาน (พ.ศ. 2546–ปัจจุบัน) (มือเบสรุ่นที่ 2) - มือเบสคนที่ 2) เกิด 14 สิงหาคม พ.ศ. 2523 ที่ เขตลาดกระบัง กรุงเทพมหานคร
* กานต์ อ่ำสุพรรณ (กานต์) — กลอง (พ.ศ. 2551–ปัจจุบัน) (มือกลองรุ่นที่ 3) - (มือกลองคนที่ 2) เกิด 24 พฤษภาคม พ.ศ. 2528 ที่ เขตภาษีเจริญ กรุงเทพมหานคร
* ทีฆทัศน์ ทวิอารยกุล (ชูหั่ง) — กีตาร์ (โซโล่), โปรดิวเซอร์, ร้องประสาน (พ.ศ. 2556–ปัจจุบัน) (มือโซโล่กีตาร์รุ่นที่ 4) - (มือโซโล่กีตาร์คนที่ 4) เกิด 13 กุมภาพันธ์ พ.ศ. 2521 ที่ เขตบางกอกน้อย กรุงเทพมหานคร 
* เกียรติยศ มาลาทอง (อั้ม) — คีย์บอร์ด (พ.ศ. 2564–ปัจจุบัน) (มือคีย์บอร์ดรุ่นที่ 5) - (มือคีย์บอร์ดคนที่ 1 หรือ มือคีย์บอร์ดคแแรก) เกิด 13 กุมภาพันธ์ พ.ศ. 2534 ที่ อำเภอหัวหิน จังหวัดประจวบคีรีขันธ์

### อดีตสมาชิก
* ปีย์ชนิตถ์ อ้นอารี (ปีย์) — ร้องนำ, กีตาร์ (โซโล่) (พ.ศ. 2544–2545) (นักร้องนำรุ่นที่ 1 หรือ นักร้องนำคนแรก) - (มือโซโล่กีตาร์คนที่ 2) เกิด 21 พฤศจิกายน พ.ศ. 2524 (เสียซีวิต 4 ตุลาคม พ.ศ. 2545) ที่ อำเภอหาดใหญ่ จังหวัดสงขลา
* อรนุช ตั้งเดชาวุฒิ (นุช) — กีตาร์เบส (พ.ศ. 2544–2545) (มือเบสรุ่นที่ 1) - (มือเบสคนที่ 1) เกิด 8 มกราคม พ.ศ. 2522 ที่ เขตพระนคร กรุงเทพมหานคร
* นันทไกร ฉ่ำใจหาญ (โน้ต) — กีตาร์ (โซโล่, ริทึ่ม) (พ.ศ. 2544–2545, พ.ศ. 2546–2547) (มือโซโล่กีตาร์คนที่ 1 รุ่นที่ 1) - (มือกีตาร์ริทึ่มคนที่ 2 รุ่นที่ 2) เกิด 15 สิงหาคม พ.ศ. 2524 ที่ อำเภอเมืองแม่ฮ่องสอน จังหวัดแม่ฮ่องสอน
* สุวาทิน วัฒนวิทูกูร (บ๋อม) — กลอง, หัวหน้าวง (พ.ศ. 2544–2545, พ.ศ. 2546–2550) (มือกลองรุ่นที่ 1) - (มือกลองคนที่ 1) - (หัวหน้าวงคนที่ 1 หรือ รุ่นที่ 1-2) เกิด 5 กันยายน พ.ศ. 2520 ที่ เขตลาดพร้าว กรุงเทพมหานคร
* รัตนพล เก่งเรียน (วิน) — กีตาร์ (โซโล่), ร้องนำ, ร้องประสาน (พ.ศ. 2546–2553) (มือโซโล่กีตาร์รุ่นที่ 3) - (มือโซโล่กีตาร์คนที่ 3) - (นักร้องนำคนที่ 3 รุ่นที่ 3) เกิด 29 กันยายน พ.ศ. 2527 ที่ เขตบางแค กรุงเทพมหานคร

### อดีตสมาชิกแบ็กอัป
* กานต์ อ่ำสุพรรณ (กานต์) — กลอง (พ.ศ. 2550–2551) เกิด 24 พฤษภาคม พ.ศ. 2528 ที่ เขตภาษีเจริญ จังหวัดกรุงเทพมหานคร
* วิสารท กุลศิริ (โอ่ง เอบีนอร์มัล) — กีตาร์ (โซโล่) (พ.ศ. 2553–2556) เกิด 3 มกราคม พ.ศ. 2518 ที่ อำเภอเมืองนครราชสีมา จังหวัดนครราชสีมา
* เกียรติยศ มาลาทอง (อั้ม) — คีย์บอร์ด (พ.ศ. 2555–2564) เกิด 13 กุมภาพันธ์ พ.ศ. 2534 ที่ อำเภอหัวหิน จังหวัดประจวบคีรีขันธ์

### เส้นเวลา

### ตาราง
ในตารางด้านล่างนี้จะอ้างถึงอัลบั้มที่มีผลงานขึ้นมาใหม่เท่านั้น ทั้งนี้ไม่คำนึงถึงอัลบั้มรวมเพลงในอดีต หรืออัลบั้มที่อยู่รวมกับวงอื่น ๆ

### การปรากฏตัวของอดีตสมาชิก (พ.ศ. 2552 - ปัจจุบัน)
การปรากฏตัวของอดีตสมาชิกในวงโปเตโต้นั้นมีขึ้นครั้งแรกเมื่อวันที่ 27 มิถุนายน พ.ศ. 2552 ในคอนเสิร์ต *Potato The Real Live Concert* โดย บ๋อม ได้ขึ้นไปเป็นแขกรับเชิญพิเศษ มาเป็นมือกลองแทนกานต์ในเพลง "ขอบคุณที่รักกัน" ร่วมกับสมาชิกคนอื่น ๆ เป็นเพลงสุดท้ายของคอนเสิร์ตนี้

ต่อมาเมื่อปี พ.ศ. 2553 มีการปรากฏตัวของอดีตสมาชิกในวงโปเตโต้อีกครั้งในมิวสิกวิดีโอเพลง "เธอยัง" ซึ่งอยู่ในอัลบั้ม Human โดย บ๋อม และ โน้ต ได้ปรากฏตัวในตอนท้ายของมิวสิกวิดีโอเพลงดังกล่าว รวมทั้ง นุช ซึ่งถ่ายคลิปส่งความคิดถึงมาให้กับสมาชิกวง และถูกใส่ลงในเวอร์ชันสำหรับแฟนคลับด้วย

ต่อมาเมื่อวันที่ 24 กันยายน พ.ศ. 2554 มีการปรากฏตัวของอดีตสมาชิกในวงโปเตโต้อีกครั้งในคอนเสิร์ต *POTATO* *Live Go On Concert* โดย บ๋อม และ โน้ต ได้ขึ้นไปเป็นแขกรับเชิญพิเศษ ร่วมเล่นเพลง "เธอยัง", "ทำนองที่หายไป" และ "กล้าพอไหม"

ต่อมาเมื่อเดือนสิงหาคม พ.ศ. 2568 มีการปรากฏตัวของอดีตสมาชิกในวงโปเตโต้อีกครั้งในคอนเสิร์ต *POTATO Head Concert* *#ในหัวมัน* โดยเป็นครั้งแรกที่ บ๋อม, โน้ต และวิน ได้ขึ้นไปเป็นแขกรับเชิญพิเศษพร้อมกัน ในรอบที่ 3 เมื่อวันที่ 17 สิงหาคม และรอบที่ 5 เมื่อวันที่ 20 สิงหาคม ซึ่งโน้ตขึ้นไปเป็นคนแรก ร่วมเล่นเพลง "กล้าพอไหม" ตามด้วยวิน ร่วมเล่นเพลง "ยื้อ" และทั้ง 3 คน ร่วมเล่นเพลง "เพียงพอ" และ "ที่เดิม"

## ผลงาน

### ด้านดนตรี

#### สตูดิโออัลบั้ม
**หมายเหตุ:** สมาชิกของวงที่มีชื่อเล่นเป็น *ตัวเอน* คือ สมาชิกแบกอัปในอัลบั้มนั้น ๆ ของวง

#### อัลบั้มพิเศษและอัลบั้มรวมเพลง
;Focus (22 มิถุนายน พ.ศ. 2547)

;PACK 4 (17 พฤศจิกายน พ.ศ. 2547)
เป็นอัลบั้มพิเศษจัดทำเพื่อเป็นการฉลองครบรอบ 20 ปี จีเอ็มเอ็ม แกรมมี่ โดยการนำวงร็อกของค่าย 4 วงมารวมกันคือ Potato, A.B.Normal, Clash และ Kala โดยนำอักษรตัวแรกของชื่อวงทั้ง 4 มารวมกันเป็นชื่ออัลบั้ม

รายชื่อต่อไปนี้คือเพลงของโปเตโต้ในอัลบั้มนี้

;The Potato Collection "ขอบคุณที่รักกัน" (28 กุมภาพันธ์ พ.ศ. 2549)

;Love & Spicy (24 กรกฏาคม พ.ศ. 2550)

;Refresh (27 มีนาคม พ.ศ. 2551)

;Music Box Collection Potato (18 สิงหาคม พ.ศ. 2552)

;The Taste of Potato (21 สิงหาคม พ.ศ. 2552)

;Best of โปเตโต้ (15 กันยายน พ.ศ. 2554)

;On The Way (26 มกราคม พ.ศ. 2556)

;Best of Love Songs (กรกฏาคม พ.ศ. 2556)

;ตอนเย็น (พ.ศ. 2556)
* สังกัด: WerkGang

;Potato 50 Best Hits (9 มกราคม พ.ศ. 2557)

;PACK 4 COLLECTION (18 ธันวาคม พ.ศ. 2557)

;Best Rock Collection โปเตโต้ (เมษายน พ.ศ. 2559)

;Pack 4 Selection (1 เมษายน พ.ศ. 2559)

;Best Playlist โปเตโต้ (ตุลาคม พ.ศ. 2562)

;The Original Hits โปเตโต้ (10 กรกฎาคม พ.ศ. 2566)

;ซิงเกิล Cover

;อื่น ๆ

#### คอนเสิร์ต

**หมายเหตุ:** 

### ผลงานอื่น ๆ

#### โฆษณา
* โฆษณา โค้ก ร่วมกับวง ฟลาย (ก่อนตั้งวง Potato) (พ.ศ. 2543)
* โฆษณา รถจักรยานยนต์ ซูซูกิ รุ่น Step125 (พ.ศ. 2548)
* โฆษณา โรลเลอร์โคสเตอร์ (วงมันฝรั่ง - มันฝรั่งมือกีตาร์ รับบทโดย ปั๊ป,มันฝรั่งมือเบส รับบทโดย โอม,มันฝรั่งมือกลอง รับบทโดย บ๋อม) (พ.ศ. 2550)
* โฆษณา M150 ชุด Energy Drink Thai Commercial (ปีศาจ) (พ.ศ. 2550)
* โฆษณา M150 ชุด Energy Drink Thai Commercial 2 (ลุย) (พ.ศ. 2550)
* โฆษณา ทรอส (สเปรย์ระงับกลิ่น, ครีมอาบน้ำ, Hair wax) (พ.ศ. 2554)
* โฆษณา โค้ก ชุด COKE SUPER CUP (พ.ศ. 2554)
* โฆษณา โค้ก ชุด Coke Music Wall (พ.ศ. 2554)
* โฆษณา เบอร์ดี้ เพลง ผู้ชนะ คู่กับ ดา เอ็นโดรฟิน (พ.ศ. 2555)
* โฆษณา โค้ก ชุด ซัมเมอร์ซ่า (พ.ศ. 2556)
* โฆษณา เบอร์ดี้ เพลง รักเธอไปทุกวัน ครบรอบ 30 ปี (พ.ศ. 2566)

#### ละคร
* บ้านนี้มีรัก (รับเชิญ)
* ทิ้งไว้กลางทาง The Series

## รางวัล

## อ้างอิง

## แหล่งข้อมูลอื่น
* 

หมวดหมู่:กลุ่มดนตรีออลเทอร์นาทิฟร็อกสัญชาติไทย
หมวดหมู่:กลุ่มดนตรีที่ก่อตั้งในปี พ.ศ. 2544
หมวดหมู่:ก่อตั้งในประเทศไทยในปี พ.ศ. 2544
หมวดหมู่:กลุ่มดนตรีไทยในยุค 2000
หมวดหมู่:ศิลปินสังกัดจีนี่เรคอร์ดส